**Қазақстан Республикасының Мемлекеттік хатшысы Қ.Е. Көшербаевтың қатысуымен өткен Қазақстан халқы Ассамблеясы Кеңесінің кеңейтілген отырысының**

**ХАТТАМАСЫ**

*Нұр-Сұлтан қ. № 2021 жылғы 9 маусым*

**Төрағалық еткен: М.А. Әзілханов**

**Қатысушылар:** (тізім бойынша)

1. **Қазақстан халқы Ассамблеясы ХХІХ сессиясының қорытындылары бойынша Қазақстан халқы Ассамблеясының міндеттері туралы**

*(Көшербаев, Әзілханов)*

1. **Қазақстан халқы Ассамблеясының Хатшылығы:**

1) **Қазақстан Республикасы Ақпарат және қоғамдық даму министрлігімен**, **Нұр-Сұлтан, Алматы, Шымкент қалаларының және облыстардың әкімдіктерімен бірлесіп 2021 жылғы 20 қыркүйекке дейін** этномәдени бірлестіктері жастар қанаттарының және Қазақстан халқы Ассамблеясының «Жаңғыру жолы» республикалық жастар қозғалысының жұмысын жандандыру бойынша шаралар қабылдасын;

2) **Қазақстан Республикасы Ақпарат және қоғамдық даму, Сыртқы істер министрліктерімен бірлесіп 2021 жылғы 1 қыркүйекке дейін** Қазақстан халқы Ассамблеясының тұрақты халықаралық платформасын құрумен қатар, Қазақстан халқы Ассамблеясының шетелдік серіктестерімен онлайн-кездесулер өткізу және Қазақстан халқы Ассамблеясының достық елшілерінің жұмысын жандандырып, құрамын кеңейтсін.

2. **Қазақстан халқы Ассамблеясы Кеңесінің мүшелері 2021 жылғы
1 желтоқсанға дейін** Қазақстан халқы Ассамблеясының ХХІХ сессиясының нұсқауларын орындауға белсенді қатыссын, осы хаттаманың орындалуына қоғамдық бақылауды қамтамасыз етсін.

3. **Қазақстан Республикасы Ақпарат және қоғамдық даму министрлігі 2021 жылғы 1 желтоқсанға дейін**:

1) **Қолданбалы этносаяси зерттеулер институтымен** бірлесіп этноәлеуметтік процесстерге мониторинг жүргізіп, этносаралық келісімді бұза алатын көріністерге міндетті түрде жауап берудің нақты алгоритмін жасасын;

2) **Нұр-Сұлтан, Алматы, Шымкент қалаларының және облыстардың әкімдіктерімен,** **Қолданбалы этносаяси зерттеулер институтымен** **және** **этномәдени бірлестіктердің жетекшілерімен** бірлесіп Қазақстан халқы Ассамблеясының барлық құрылымдары, облыстардың ішкі саясат бөлімдері үшін этносаралық қатынастар саласындағы мемлекеттік саясат тәсілдерін кеңінен насихаттауды және нақтылауды қамтамасыз етіп, осы тақырыпта республикалық лекторий ұйымдастырсын;

3) **Нұр-Сұлтан, Алматы, Шымкент қалаларының** **және** **облыстардың** әкімдіктерімен бірлесіп, Қазақстан халқы Ассамблеясының аналар және қоғамдық келісім кеңестерінің этносаралық байланыс алаңы ретінде жұмысын ұйымдастыру мәселелері бойынша республикалық жиналыстарын өткізсін.

4. **Қазақстан Республикасы Білім және ғылым, Ақпарат және қоғамдық даму министрліктері, Нұр-Сұлтан, Алматы, Шымкент қалаларының және облыстардың әкімдері 2021 жылғы 1 желтоқсанға дейін:**

1) студенттерге ұлттық бірлік пен қоғамдық келісім құндылықтарын сіңіруге, ғылыми жұмыстарға қатысуға бағытталған жоғары оқу орындарындағы Қазақстан халқы Ассамблеясы кафедраларының қызметін қалыптастыру мен жетілдіруге қажетті ұйымдастырушылық және практикалық көмек көрсетсін, этносаралық қатынастар саласындағы мемлекеттік саясатты сараптамалық қолдасын;

2) Қазақстан халқы Ассамблеясын, оның Ғылыми-сараптамалық кеңесінің және этномәдени бірлестіктердің мүшелерін Саяси қуғын-сүргін құрбандарын толық ақтау жөніндегі мемлекеттік комиссияның жұмысына белсенді тартсын.

5. **«Қоғамдық келiсiм» республикалық мемлекеттiк мекемесi
2021 жылғы 1 тамызға дейiн** достық үйлерiнiң жұмысын қазақ халқының айналасында этностардың интеграциялану және топтасу орталығы ретiнде ұйымдастырудың жаңа тұжырымдамалық тәсiлдерi бойынша ұсыныстар енгiзсiн.

6**. Қазақстан халқы Ассамблеясы** *(Кузиев З.П.)*, **Шығыс Қазақстан облысының әкімдігімен бірлесіп 2021 жылғы 31 тамызға дейін** Риддер қаласында балалар алаңын салу бойынша қайырымдылық шарасын аяқтасын.

1. **Қазақстан халқы Ассамблеясы мен Қазақстан халқы Ассамблеясы Кеңесінің құрамына өзгерістер мен толықтырулар енгізу туралы**

*(Әзілханов, Прокопенко)*

1. «Қазақстан халқы Ассамблеясының құрамын және Қазақстан халқы Ассамблея Кеңесінің құрамын бекіту туралы» Қазақстан Республикасы Президенті – Қазақстан халқы Ассамблеясы Төрағасының шешімінің жобасы мақұлданып, Мемлекет басшысының қарауына ұсынылсын.

2. Қазақстан халқы Ассамблеясының құрамында «Қазақстан халқы Ассамблеясының ресми өкілі» белгіленсін.

3. Қазақстан Республикасы Президенті Әкімшілігінің Қазақстан халқы Ассамблеясы Хатшылығы Мемлекет басшысына Қазақстан халқы Ассамблеясының ресми өкілі өкілетін жүзеге асыру үшін Қазақстан халқы Ассамблеясы Төрағасының орынбасары М.Т.Бекбаеваның кандидатурасын ұсынсын.

4. **Қазақстан Республикасы Ақпарат және қоғамдық даму министрлігі «Қоғамдық келісім» республикалық мемлекеттік мекемесімен бірлесіп 2021 жылғы 1 шілдеге дейін** Қазақстан халқы Ассамблеясының мультимедиялық порталында Қазақстан халқы Ассамблеясының және Қазақстан халқы Ассамблеясы Кеңесінің бекітілген құрамдары жарияласын.

**3. Қазақстан халқы Ассамблеясының**

**Қоғамдық марапаттары туралы ережесін бекіту бойынша**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(Әзілханов, Бекбаева)*

1. Қоса беріліп отырған Қазақстан халқы Ассамблеясының Қоғамдық марапаттары туралы ережесі бекітілсін.

2. **Қазақстан Республикасы Ақпарат және қоғамдық даму министрлігі «Қоғамдық келісім» республикалық мемлекеттік мекемесімен бірлесіп 2021 жылғы 1 шілдеге дейін** бекітілген Қазақстан халқы Ассамблеясының Қоғамдық марапаттары туралы ережені Қазақстан халқы Ассамблеясының мультимедиялық порталында жарияласын,
Нұр-Сұлтан, Алматы, Шымкент қалаларының және облыстардың әкімдерінің, этномәдени бірлестіктердің назарына ұсынсын.

3. Осы Хаттаманың орындалуын бақылау Қазақстан Республикасы Президенті Әкімшілігінің Қазақстан халқы Ассамблеясы Хатшылығына жүктелсін.

**Қазақстан халқы Ассамблеясы**

 **Төрағасының орынбасары –**

 **Хатшылық меңгерушісі М. Әзілханов**